ΑΣΚΗΣΕΙΣ ΓΕΩΜΕΤΡΙΑΣ - Για 11/1/23 *Καλά Χριστούγεννα!*

1. Δίνεται ευθύγραμμο τμήμα ΑΒ = 3 cm . Να σχεδιάσετε τους κύκλους (Α,3 cm) και (Β, 3cm). Αν Κ και Λ είναι τα κοινά σημεία των δύο κύκλων, να φέρετε τη χορδή που είναι κοινή και στους δύο κύκλους

2. Να βρείτε όλα εκείνα τα σημεία του επιπέδου που απέχουν **συγχρόνως** από σημείο Ο απόσταση **µεγαλύτερη** από 6 cm και **µικρότερη** από 8cm. Πού βρίσκονται τα σημεία που απέχουν ακριβώς 6 cm.

3. Να φτιάξετε ένα κύκλο (Ο,2) και να σχεδιάσετε σε αυτόν μια χορδή μια ακτίνα ένα τόξο και µία διάμετρο. Μπορείτε να σχεδιάσετε μια χορδή ίση µε 4,1 cm; Δικαιολογήστε την απάντησή σας.

4. Να σχεδιάσετε μια ορθή γωνία ΑΟΒ τέτοια ώστε ΟΑ = 3cm και ΟΒ = 4 cm. Να φέρετε και να μετρήσετε το ευθύγραμμο τμήμα ΑΒ. Να σχεδιάσετε τον κύκλο που έχει διάμετρο την ΑΒ. Τι παρατηρείτε για το σημείο Ο σε σχέση µε τον κύκλο ; Να χρωματίσετε την περιοχή που περικλείεται μεταξύ του κύκλου και του τριγώνου ΑΟΒ .

* Στις παραπάνω ασκήσεις να δοθούν ολοκληρωμένες απαντήσεις